
รายงานผลการใช้แบบฝึกทักษะการอ่านภาษาอังกฤษในชีวิตประจำวัน
                                รายวิชาภาษาอังกฤษ  (อ32101)  ชั้นมัธยมศึกษาปีที่ 2
ผู้รายงาน
     นางวัลภา  บุตรพรม

อาจารย์ที่ปรึกษา      นายวุฒิคุณ  ดวงอ่อนนาม
ปีการศึกษา
     2551

บทคัดย่อ

ทักษะการอ่านภาษาอังกฤษถือว่าเป็นทักษะที่สำคัญและจำเป็นอย่างยิ่งในชีวิตประจำวันทั้งนี้เนื่องจากในปัจจุบันโอกาสที่จะได้เห็นและอ่านภาษามีมากขึ้น  ไม่ว่าจะเป็นการอ่านสื่อสิ่งพิมพ์  หรือแม้แต่ฉลากสินค้า  เครื่องอุปโภคบริโภคต่างๆ  ที่เราใช้ในชีวิตประจำวันล้วนแต่ต้องอาศัยความเข้าใจในการอ่านทั้งสิ้น  การศึกษาค้นคว้าครั้งนี้จึงมีความมุ่งหมายเพื่อศึกษาผลการพัฒนาการเรียนรู้  โดยการสร้างแบบฝึกทักษะที่มีประสิทธิภาพ 80/80 หาดัชนีประสิทธิผลเปรียบเทียบผลสัมฤทธิ์ทางการเรียนและความพึงพอใจของนักเรียนชั้นมัธยมศึกษาปีที่ 2  ที่ได้รับการจัดกิจกรรมการเรียนรู้โดยใช้แบบฝึกทักษะ  ประชากรในการศึกษาครั้งนี้เป็นนักเรียนชั้นมัธยมศึกษาปีที่ 2  ที่เรียนรายวิชาภาษาอังกฤษ  รหัสวิชา อ32101  ภาคเรียนที่ 1  ปีการศึกษา  2551  จำนวน  184  คน กลุ่มตัวอย่างได้แก่นักเรียนที่เรียนรายวิชาภาษาอังกฤษ  รหัสวิชา อ32101  ภาคเรียนที่ 1  ปีการศึกษา  2551  จำนวน  36  คน  ซึ่งได้มาจากการเลือกโดยการสุ่มอย่างง่ายด้วยวิธีจับฉลาก  รายงานผลการใช้แบฝึกทักษะ
การอ่านภาษาอังกฤษในชีวิตประจำวัน  รายวิชาภาษาอังกฤษ  (อ32101)  ชั้นมัธยมศึกษาปีที่ 2  เครื่องมือที่ใช้ในการศึกษามี  3  ชนิด  ได้แก่   แบบฝึกทักษะ  จำนวน  6  ชุด  แบบทดสอบ  จำนวน
1 ฉบับ  เป็นแบบทดสอบวัดผลสัมฤทธิ์ทางการเรียน  เรื่อง  การอ่านภาษาอังกฤษในชีวิตประจำวัน  รายวิชาภาษาอังกฤษ  (อ32101)  ชั้นมัธยมศึกษาปีที่ 2   เป็นแบบปรนัย ชนิดเลือกตอบ  4  ตัวเลือก  จำนวน 40  ข้อ  แบบประเมินความพึงพอใจของนักเรียนต่อการเรียนโดยใช้แบบฝึกทักษะ  เป็นชนิดมาตราส่วนประมาณค่า  5  ระดับ  จำนวน  20  ข้อ  สถิติที่ใช้ในการวิเคราะห์ข้อมูล ได้แก่  ร้อยละ  ค่าเฉลี่ย  ส่วนเบี่ยงเบนมาตรฐาน  และ t- test  (Dependent  Sample)

ผลการศึกษาค้นคว้า  ปรากฏดังนี้



1.  แบบฝึกทักษะการอ่านภาษาอังกฤษในชีวิตประจำวัน รายวิชาภาษาอังกฤษ 
(อ32101)  ชั้นมัธยมศึกษาปีที่ 2   ที่ผู้รายงานสร้างขึ้นมีประสิทธิภาพ  86.20/86.53  ซึ่งสูงกว่า
เกณฑ์  80/80  ที่ตั้งไว้


2.  ค่าดัชนีประสิทธิผลของแบบฝึกทักษะการอ่านภาษาอังกฤษในชีวิตประจำวัน  รายวิชาภาษาอังกฤษ  (อ32101)  ชั้นมัธยมศึกษาปีที่ 2  มีค่าเท่ากับ 0.8109  ซึ่งแสดงว่านักเรียน
มีคะแนนเพิ่มขึ้นร้อยละ  81.09  



3.  นักเรียนชั้นมัธยมศึกษาปีที่ 2  ที่ได้เรียนรู้โดยใช้แบบฝึกทักษะการอ่านภาษาอังกฤษในชีวิตประจำวัน  รายวิชาภาษาอังกฤษ  (อ32101)  ชั้นมัธยมศึกษาปีที่ 2  มีผลสัมฤทธิ์ทางการเรียนหลังเรียนสูงกว่าก่อนเรียนอย่างมีนัยสำคัญทางสถิติที่ระดับ .01


4.  นักเรียนชั้นมัธยมศึกษาปีที่ 2  ที่ได้เรียนรู้โดยใช้แบบฝึกทักษะการอ่านภาษาอังกฤษในชีวิตประจำวัน  รายวิชาภาษาอังกฤษ  (อ32101)  ชั้นมัธยมศึกษาปีที่ 2   มีความพึงพอใจต่อ
การเรียนรู้โดยรวมอยู่ในระดับคุณภาพมากที่สุด   

ผลการศึกษาค้นคว้าครั้งนี้ชี้ให้เห็นว่า  แบบฝึกทักษะการอ่านภาษาอังกฤษในชีวิต
ประจำวัน  รายวิชาภาษาอังกฤษ  (อ32101)  ชั้นมัธยมศึกษาปีที่ 2  สามารพัฒนาทักษะการอ่านภาษาอังกฤษของนักเรียน  นักเรียนสามารถใช้ความรู้ทางภาษาที่ได้จากการอ่านไปประยุกต์ใช้
ในชีวิตประจำวันได้  นักเรียนจึงเห็นประโยชน์และคุณค่าของการอ่านทำให้นักเรียนมีทัศนคติที่ดี
ต่อการอ่าน  ซึ่งส่งผลให้นักเรียนมีผลสัมฤทธิ์ทางการเรียนสูงขึ้น
